CELEX: 32019R0248
Language: sl
Date: 2018-11-13 00:00:00
Title: Delegirana uredba Komisije (EU) 2019/248 z dne 13. novembra 2018 o popravku Uredbe (EU) št. 63/2011 o določitvi podrobnih pravil za uporabo odstopanja od cilja za specifične emisije CO2 v skladu s členom 11 Uredbe (ES) št. 443/2009 Evropskega parlamenta in Sveta (Besedilo velja za EGP.)

13.2.2019   
               
               
                  SL
               
               
                  Uradni list Evropske unije
               
               
                  L 42/5
               
            
         DELEGIRANA UREDBA KOMISIJE (EU) 2019/248
         z dne 13. novembra 2018
         o popravku Uredbe (EU) št. 63/2011 o določitvi podrobnih pravil za uporabo odstopanja od cilja za specifične emisije CO2 v skladu s členom 11 Uredbe (ES) št. 443/2009 Evropskega parlamenta in Sveta
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 443/2009 Evropskega parlamenta in Sveta z dne 23. aprila 2009 o določitvi standardov emisijskih vrednosti za nove osebne avtomobile kot del celostnega pristopa Skupnosti za zmanjšanje emisij CO2 iz lahkih tovornih vozil (1) in zlasti člena 11(8) Uredbe,
         ob upoštevanju naslednjega:
         
                     (1)
                  
                  
                     Proizvajalec lahkih vozil General Motors Holding LLC je obvestil Komisijo, da povprečne specifične emisije CO2 v letu 2007, ki so zanj določene v Prilogi IV k Uredbi Komisije (EU) št. 63/2011 (2), niso pravilne.
                  
               
                     (2)
                  
                  
                     Proizvajalec je predložil podrobne dokaze, da so bile povprečne specifične emisije CO2 v letu 2007 znatno višje od vrednosti iz Uredbe (EU) št. 63/2011. Navedena vrednost je temeljila na specifičnih emisijah CO2 iz vozil, ki so nepravilno vključevala vozila proizvajalca Adam Opel AG, ki je bil takrat povezan s proizvajalcem General Motors. Navedene specifične emisije CO2 iz vozil proizvajalca Adam Opel AG so prispevale k nižjim povprečnim specifičnim emisijam CO2 proizvajalca General Motors v letu 2007. Napaka je postala očitna po spremembi lastništva proizvajalcev General Motors in Adam Opel 1. avgusta 2017.
                  
               
                     (3)
                  
                  
                     Komisija meni, da dokazi, ki jih je predložil proizvajalec General Motors Holding LLC, potrjujejo netočnost povprečnih specifičnih emisij CO2 navedenega proizvajalca v letu 2007, kot so navedene v Uredbi (EU) št. 63/2011.
                  
               
                     (4)
                  
                  
                     Uredbo (EU) št. 63/2011 bi bilo zato treba ustrezno popraviti –
                  
               SPREJELA NASLEDNJO UREDBO:
         
            Člen 1
            V preglednici v Prilogi IV k Uredbi (EU) št. 63/2011 se v stolpcu „Povprečne emisije [g/km]“ v vrstici, ki se nanaša na proizvajalca „General Motors“, vrednost „159,604“ nadomesti z vrednostjo „283,689“.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 13. novembra 2018
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 140, 5.6.2009, str. 1.
         
            (2)  Uredba Komisije (EU) št. 63/2011 z dne 26. januarja 2011 o določitvi podrobnih pravil za uporabo odstopanja od cilja za specifične emisije CO2 v skladu s členom 11 Uredbe (ES) št. 443/2009 Evropskega parlamenta in Sveta (UL L 23, 27.1.2011, str. 16).